CELEX: 31981D0511
Language: el
Date: 1981-06-24 00:00:00
Title: 81/511/ΕΟΚ: Απόφαση τής Επιτροπής τής 24ης Ιουνίου 1981 περί εγκρίσεως προγράμματος τού Μεγάλου Δουκάτου τού Λουξεμβούργου πού αφορά τόν οινικό εξοπλισμό τού τμήματος τού Μοζέλλα πού διέρχεται από τό Λουξεμβούργο, σύμφωνα μέ τόν κανονισμό (ΕΟΚ) αριθ. 355/77 τού Συμβουλίου (Το κείμενο στην γαλλική γλώσσα είναι το μόνο αυθεντικό)

Avis juridique important

|

31981D0511

81/511/ΕΟΚ: Απόφαση τής Επιτροπής τής 24ης Ιουνίου 1981 περί εγκρίσεως προγράμματος τού Μεγάλου Δουκάτου τού Λουξεμβούργου πού αφορά τόν οινικό εξοπλισμό τού τμήματος τού Μοζέλλα πού διέρχεται από τό Λουξεμβούργο, σύμφωνα μέ τόν κανονισμό (ΕΟΚ) αριθ. 355/77 τού Συμβουλίου (Το κείμενο στην γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 194 της 17/07/1981 σ. 0051 - 0051

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 24ης Ιουνίου 1981  περί εγκρίσεως προγράμματος του Μεγάλου Δουκάτου του Λουξεμβούργου που αφορά τον οινικό εξοπλισμό του τμήματος του Μοζέλλα που διέρχεται από το Λουξεμβούργο, σύμφωνα με τον κανονισμό (ΕΟΚ) αριθ. 355/77 του Συμβουλίου  (Το κείμενο στη γαλλική γλώσσα είναι το μόνο αυθεντικό)  (81/511/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων (1), και ιδίως το άρθρο 5,  Εκτιμώντας:  ότι η κυβέρνηση του Λουξεμβούργου ανακοίνωσε στις 31 Μαρτίου 1981 το πρόγραμμα που αφορά τον οινικό εξοπλισμό του τμήματος του Μοζέλλα που διέρχεται από το Λουξεμβούργο·  ότι το εν λόγω πρόγραμμα αποβλέπει στον εκσυγχρονισμό και την επέκταση των εγκαταστάσεων των παραγωγικών δυνατοτήτων προσδέξεως και κατεργασίας, εναποθηκεύσεως και οινοποιήσεως καθώς και εμφιαλώσεως, επιθέσεως ετικέτας και αποστολής με σκοπό τη βελτίωση της ποιότητας των οινικών προϊόντων, και επίσης τη βελτίωση του εισοδήματος των παραγωγών· ότι, συνεπώς, αντιπροσωπεύει πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·  ότι η έγκριση του προγράμματος δεν επηρεάζει τις αποφάσεις που πρέπει να ληφθούν δυνάμει του άρθρου 14 του κανονισμού (ΕΟΚ) αριθ. 355/77 σε θέματα κοινοτικής χρηματοδοτήσεως προγραμμάτων που δεν αφορούν κυρίως τη μεταποίηση των προϊόντων βάσεως που παράγονται στο Λουξεμβούργο·  ότι το πρόγραμμα περιλαμβάνει επαρκή στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77, τα οποία αποδεικνύουν ότι οι στόχοι που αναφέρονται στο άρθρο 1 του εν λόγω κανονισμού δύναται να επιτευχθούν στο σχετικό τομέα· ότι η προθεσμία που έχει καθορισθεί για την εφαρμογή του προγράμματος δεν υπερβαίνει την περίοδο που αναφέρεται στο άρθρο 3 παράγραφος 1 υπό ζ του εν λόγω κανονισμού·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το πρόγραμμα, το οποίο ανακοινώθηκε στις 31 Μαρτίου 1981 από την κυβέρνηση του Λουξεμβούργου, σύμφωνα με τον κανονισμό (ΕΟΚ) αριθ. 355/77 και το οποίο αφορά τον οινικό εξοπλισμό του τμήματος Μοζέλλα που διέρχεται από το Λουξεμβούργο.  Άρθρο 2  Η παρούσα απόφαση απευθύνεται στο Μεγάλο Δου- κάτο του Λουξεμβούργου.  Έγινε στις Βρυξέλλες, στις 24 Ιουνίου 1981.  Για την 'Επιτροπή  Ο Πρόεδρος  Gaston THORN  (1) ΕΕ αριθ. L 51 της 23. 2. 1977, σ. 1.